ଡୋମିନିକା ଜେଲରୁ ମେହୁଲ ଚୋକସିଙ୍କ ପ୍ରଥମ ଫଟୋ, ହାତରେ ରହିଛି କ୍ଷତ ଚିହ୍ନ ! - Prameya News7\nଡୋମିନିକା ଜେଲରୁ ମେହୁଲ ଚୋକସିଙ୍କ ପ୍ରଥମ ଫଟୋ, ହାତରେ ରହିଛି କ୍ଷତ ଚିହ୍ନ !\nନୂଆଦିଲ୍ଲୀ ୩୦/୫ : ଡୋମିନିକାରୁ ଜେଲରୁ ଆସିଲା ଭାରତର ପଳାତକ ହୀରା ବ୍ୟବସାୟୀ ମେହୁଲ ଚୋକସିଙ୍କ ପ୍ରଥମ ଫଟୋ । ଫଟୋରେ ଦେଖିବାକୁ ମିଳିଛି ଯେଉଁଥିରେ ସେ ହାଜତରେ କଏଦୀ ହୋଇ ରହୁଛନ୍ତି । ଜେଲ ଅନ୍ୟ କେତେକ ଚିତ୍ରରେ ମେହୁଲ ଚୋକସି ଜେଲରୁ ହାତ ଦେଖାଉଥିବା ଦେଖିବାକୁ ମିଳିଛି । ଚିତ୍ରଗୁଡ଼ିକରେ ଦେଖାଯାଏ ଯେ ତାଙ୍କ ହାତରେ ଆଘାତ ଲାଗିଛି ।\nମେହୁଲ ଚୋକସିଙ୍କ ଏହି ଚିତ୍ରଗୁଡ଼ିକ ଆଣ୍ଟିଗୁଆ ନ୍ୟୁଜ୍ ରୁମ୍ ସେୟାର କରିଛି । ମେହୁଲ ଚୋକସିଙ୍କ ତରଫରୁ ତାଙ୍କୁ ଡୋମିନିକା ଜେଲରେ ମାଡ ଦିଆଯାଇଥିବା ଅଭିଯୋଗ ହୋଇଛି । ମେହୁଲ ଚୋକସି ଡୋମିନିକାର କ୍ରାଇମବ୍ରାଞ୍ଚ ତଦନ୍ତ ବିଭାଗ (ସିଆଇଡି)ଙ୍କ ଅଧୀନରେ ଅଛନ୍ତି । ଚାରି ଦିନ ପୂର୍ବରୁ ତାଙ୍କୁ ଗିରଫ କରାଯାଇଥିଲା । ସୂଚନାଥାଉକି, ପଞ୍ଜାବ ନ୍ୟାସନାଲ ବ୍ୟାଙ୍କ (ପିଏନବି) ସହ ୧୩,୫୦୦ କୋଟି ଟଙ୍କା ଠକେଇ ମାମଲା ରହିଥିଲା ।\nତଦନ୍ତ କରୁଥିବା ଅଧିକାରୀମାନେ କହିଛନ୍ତି ଯେ ଚୋକସିଙ୍କ ବିରୋଧରେ ଆସିଥିବା ଅଭିଯୋଗର ତଦନ୍ତ କରୁଥିବା ସିବିଆଇ ଏହି ରିପୋର୍ଟଗୁଡିକ "ଆନୁଷ୍ଠାନିକ ଏବଂ ଅନୌପଚାରିକ" ଫୋରମ୍ ମାଧ୍ୟମରେ ଯାଞ୍ଚ କରୁଛି । ଏଜେନ୍ସିର ଅନୁରୋଧ କ୍ରମେ ଇଣ୍ଟରପୋଲ ତାଙ୍କ ବିରୋଧରେ 'ରେଡ କର୍ଣ୍ଣର ନୋଟିସ' ଜାରି କରିଛି।
